ക്നാനായ സമുദായാക്കാര് ഇതര സമുദായക്കാരെ വിവാഹം ചെയ്താല് വിവാഹക്കുറി നല്കണം: സഭാ നേതൃത്വത്തോട് ഹൈക്കോടതി കൊച്ചി: ക്നാനായ കത്തോലിക്കാ സമുദായാഗങ്ങള്, സമുദായത്തിന് പുറത്ത് നിന്ന് വിവാഹിതരാവുന്നതിന് അനുമതി തേടി അപേക്ഷ സമര്പ്പിച്ചാല് അവര്ക്ക് വിവാഹക്കുറി നല്കാന് ഹൈക്കോടതി സഭാനേതൃത്വത്തിന് നിര്ദേശം നല്കി. ആചാരപ്രകാരം സമുദായാംഗത്വം ഉപേക്ഷിച്ചതായി കാണിച്ചുള്ള കത്തിനായി നിര്ബന്ധിക്കരുതെന്നും കുറി നല്കണമെന്നും ഹൈക്കോടതി ഉത്തരവിട്ടു. ബൈബിളോ, കത്തോലിക്കാ സമൂഹമോ ഇതംഗീകരിക്കുന്നില്ലന്ന വാദം കണക്കിലെടുത്താണ് കോടതിയുടെ നിര്ദേശം. സമുദായത്തിന് പുറത്ത് നിന്ന് വിവാഹം ചെയ്ത സമുദായാംഗത്തെ പുറത്താക്കാനുള്ള സഭയുടെ നീക്കം തടഞ്ഞ കോട്ടയം സബ് കോടതി ഉത്തരവ് സ്റ്റേ ചെയ്ത അഡീ ഷ്ണല് ജില്ലാ കോടതി. അപ്പീലില് മൂന്നു മാസത്തിനകം തീരുമാനമെടുക്കണമെന്നും ഹൈക്കോടതി നിര്ദേശിച്ചു. പൊതു സ്ഥലങ്ങളില് പുതുതായി കൊടിമരങ്ങള് സ്ഥാപിക്കുന്നതിന് വിലക്കുമായി ഹൈക്കോടതി ഇണയെ തെരഞ്ഞെടുക്കാനുള്ള വ്യക്തിയുടെ മൗലീകാവകാശം നിഷേധിക്കുന്നതാണ് സഭയുടെ നടപടിയെന്നാരോപിച്ചാണ് സഭാംഗങ്ങള് സബ് കോടതിയെ സമീപിച്ചത്. ജില്ലാ കോടതി ഉത്തരവിനെതിരെ ക്നാനായ നവീകരണ സമിതിയും മറ്റു രണ്ടു പേരുമാണ് ഹൈക്കോടതിയെ സമീപിച്ചത് . സഭക്ക് പുറത്ത് നിന്ന് വിവാഹം ചെയ്തയാളെ പുറത്താക്കാനുള്ള കോട്ടയം ബിഷപ്പിന്്റെ നീക്കം സബ് കോടതി വിലക്കുകയായിരുന്നു. സഭ തുടരുന്ന ആചാരം ഭരണഘടനാ വിരുദ്ധമാണന്നും മറ്റൊരു സമുദായത്തില് നിന്ന് വിവാഹം ചെയ്തതു കൊണ്ട് സഭയിലെ അംഗത്വം നിഷേധിക്കാനാവില്ലന്നും സബ് കോടതി ഉത്തരവിട്ടിരുന്നു. സബ് കോടതി ഉത്തരവിനെതിരെ സഭാനേതൃത്യമാണ് ജില്ലാ കോടതിയെ സമീപിച്ചത്.